hu en hu hu hu hu hu hu hu hu hu hu hu de hu hu hu hu hu hu hu en hu hu sk hu hu hu hu hu hu hu hu hu hu hu hu hu hu hu tr jv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en hu hu hu hu hu hu hu hu en hu hu fr hu hu hu en sl hu hu hu hu hu hu hu hu hu hu hu hu hu hu hu hu hu
Fogyasztóvédelmi kisokos - Hírnök Magazin - Hírportál - Címjegyzék - Média
by Hírnök · 2020. 12. 19.
Fontolják meg az olyan webáruházból való megrendelést a fogyasztók, ahol a beazonosíthatóság (székhely, e-mailcím vagy telefonszám, cégnév, ügyfélszolgálat elérhetősége stb.) nem egyértelmű! Az internetes megrendelések előtt alaposan olvassák el a weboldalon feltüntetett részletes tájékoztatót illetve az ÁSZF-et, mert abban rögzíteni kell az elállási jog gyakorlásának részletes szabályait, a fizetési módokat, a szállításra vonatkozó időtartamot és annak költségeit!
Lehetőség szerint magyarországi vállalkozástól vásároljunk, hiszen sokkal könnyebben lehet a vitát intézni hazai céggel, mintha ez az Európai Unió más tagállamában működő, vagy azon kívüli országokban letelepedett vállalkozástól tennénk meg.
1. Nem feltétlenül követelheti a fogyasztó a 60 000 Ft-os terméket, ha elütés miatt, vagy más okból 6 000 Ft-ért hirdették a webáruház honlapján!
Ha egyértelműen megtörtént a megrendelés visszaigazolása és jóváhagyása elektronikus üzenetben, és ebből ki is derül a pontos termék, cikkszám, a vételár, a megrendelő neve, kiszállítás helye, tehát a megrendelés konkrét részletei, akkor akár megalapozott is lehet a fogyasztó igénye.
Ezt mindig esetről esetre kell eldönteni. Amennyiben viszont nem történt semmilyen visszaigazolás, vagy csak egy egysoros, tájékoztató jellegű értesítést kaptunk a megrendelés beérkezéséről, ez önmagában még nem keletkeztet olyan kötelezettséget a webáruház számára, amely alapján a hirdetésben szereplő áron ki is kellene szállítania a terméket.
2. Internetes vásárláskor nem mindig illeti meg a fogyasztókat a tizennégy napos indokolás nélküli elállási lehetőség!
Ma már sok fogyasztó tudja, hogy, hogy internetes vásárlásnál a fogyasztók meggondolhatják magukat a termék átvételétől számított tizennégy napon belül. Vannak viszont olyan termékek, amelyeknél már ez nem igaz és azokat nem lehet minden további nélkül visszaküldeni.
Érvényes ez azoknál az áruknál, amelyeket kifejezetten a fogyasztó utasítása alapján, vagy kérésére állítottak elő, így például egy póló a vásárló által megadott egyedi felirattal.
Zárt csomagolású terméknél sincs indokolás nélküli elállási jog akkor, ha az egészségvédelmi vagy higiéniai okból felbontást követően már nem küldhető vissza. Adott esetben ilyen lehet például egy borotva is.
Érdemes először ezért erről előre tájékozódni a webáruháznál!
Sőt, például a lezárt csomagolású CD-, DVD-lemezeknél, így számítógépes játékoknál, szoftvereknél sincs lehetőségük a fogyasztóknak arra, hogy meggondolják magukat, ha a csomagolást már kibontották. Nem tartozik viszont ide az az eset, ha a fogyasztó például egy laptopot rendelt meg, amin előre telepített szoftver van, vagy például ahhoz adtak még egy felbontatlan telepítőlemezes operációs rendszert. Ilyenkor ugyanis a megrendelés nem a CD-re, DVD-re, hanem magára a laptopra vonatkozott.
3. Ha meggondolta magát a fogyasztó, azt mindig írásban jelezze.
Ilyenkor a fogyasztó saját költségén kell a terméket visszaküldeni, kivéve, ha ezt a webáruház nem vállalta önként!
Sok vitás ügy származik abból, hogy a fogyasztó szóban, például telefonon él az indokolás nélküli elállási jogával. Holott vita esetén neki kell bizonyítania azt, hogy e nyilatkozatát a webáruháznak ténylegesen elküldte. Ezért mindig írásban, e-mailben, vagy postai úton juttassuk el az elállási nyilatkozatot a cégnek.
Ebben pedig ne csak azt írjuk le, hogy például más terméket vártunk vagy az árucikk hibás és ezért panaszunk van, hanem kifejezetten a teljes átutalt összeget kérjük vissza annak okán, hogy meggondoltuk magunkat.
Ha ugyanis a fogyasztó nem így teszi meg a nyilatkozatot, akkor azt hiheti a webáruház, hogy nem az indokolás nélküli elállási jogot szeretné érvényesíteni, hanem ehelyett csak garanciális panaszt tesz, és ezért kér csak kijavítást, vagy kicserélést – a pénz visszafizetése helyett. A kettő között különbség van, ugyanis indokolás nélküli elállásnál visszakérhető rögtön a pénz, garanciális probléma esetén viszont nem.
4. Visszautaláskor nem vonhat le a webáruház a korábban kifizetett pénzből „használati díjat”, vagy bármilyen más címen egyéb összeget. Erre csak és kizárólag akkor van lehetőség, ha kiderül, hogy a visszaküldés előtt a termék használhatóságának megállapításához szükséges mértéket meghaladóan használta a fogyasztó a terméket és emiatt csökkent annak az értéke.
Azoknak a termékeknek az esetében, amelyeknél él a 14 napos meggondolási lehetőség, nem lehet elutasítani az indokolás nélküli elállási jog gyakorlását amiatt, hogy például az eredeti csomagolást a fogyasztó felbontotta, vagy az már nincsen meg. Sőt, ha visszaküldte a terméket a fogyasztó, a kifizetett összegből a visszautalásnál csak akkor van lehetőség levonásra, ha a fogyasztó a termék jellegének, tulajdonságainak és működésének megállapításához szükséges használat mértékét meghaladóan használta azt és ezért az árucikk értéke csökkent.
5. Fontos, hogy mielőtt üzletben vásárolunk, tájékozódjunk a vállalkozás által biztosított akció pontos feltételeiről, szabályairól, időtartamáról, esetleg kérdezzünk is rá a helyszínen! Az ajándék vásárlásakor annak nyugtájára írassuk rá, hogy a kereskedő – arra az esetre, ha az nem hibás, viszont nem tetszik a megajándékozottnak – vállalja-e a cserét és meddig!
Szerencsére a legtöbb vállalkozásnak azt követően is fontos a vásárló, miután már megvásárolta a terméket. Azaz érdeke, hogy visszatérjen a fogyasztó az üzletébe. A korábbi évek tapasztalatai alapján szerencsére a vállalkozások önként vállalják, hogy rendszerint 15 vagy 30 napon belül az ajándékot, ha nem jó a méret vagy más okból nincs rá szükség kicserélik vagy levásárolhatja a vételárat a fogyasztó.
6. Milyen lehetőségei vannak a fogyasztónak, ha hibás a termék?
Előfordul, hogy már csak a karácsonyi ajándék kipróbálásakor derül ki a kapott árucikk hibája, így például az nem működik, vagy be sem kapcsol.
Esetleg nem sokkal később megy tönkre. Ilyenkor különleges jogok illetik meg a fogyasztót, aki kérheti például a termék kijavítását, kicserélését is. Ha viszont az ajándék hibája mindössze annyi, hogy „nem tetszik”, akkor csak a kereskedő jóindulatán múlik, kicseréli-e azt vagy épp visszaadja-e annak vételárát, ahogy ez előzőekben írtuk.
Tudnunk kell, hogy ha egy ajándékba kapott termékkel csak annyi a gond, hogy az nem tetszik a megajándékozottnak – de lehet használni, illetve működik –, akkor az jogi értelemben véve nem minősül hibásnak. Az úgynevezett szavatossági-jótállási jogok (a kijavítás, kicserélés, árleszállítás, vételár visszatérítése, vagy a mással való kijavíttatás költségének megtérítése) ugyanis csak hibás termékek esetén érvényesíthetőek. Amennyiben a termék valóban hibás, akkor kérhetjük, hogy azt javítsák ki, vagy cseréljék ki. Ha ezt nem vállalják, vagy nem tudják megtenni, akkor kérhetünk árleszállítást, visszakérhetjük a teljes vételárat is, vagy pedig megjavíttathatjuk a terméket valaki mással, és ennek a díját kifizettethetjük a vállalkozással.
Két dologra is figyelnünk kell, mikor visszaviszünk egy hibás terméket a kereskedőhöz.
a) Az egyik az, hogy a vásárlást igazoló nyugta rendelkezésünkre kell, hogy álljon, mert csak ezzel tudjuk érvényesíteni szavatossági vagy jótállási igényünket. A nyugtákat ezért mindig őrizzük meg!
b) A másik a határidők kérdése.
Minden egyes új termék esetében (függetlenül attól, hogy mi az, könyv, ruha, vagy például elektronikai eszköz) a vásárlástól számítva két éven belül érvényesíthetjük a kereskedővel szemben jogainkat, ha az árucikk meghibásodott. Ebből a két évből azonban az első hat hónapban vagyunk csak igazán védettek: ha fél éven belül megy tönkre a termék, akkor ugyanis a vállalkozásnak kell bizonyítani azt, hogy ő még hibátlan árucikket adott el. Azaz csak akkor nem köteles teljesíteni igényünket, ha kimenti magát például egy független szakvéleménnyel, ami igazolja, hogy a hiba oka (például: nem rendeltetésszerű használat miatt) a vásárlást követően keletkezett. Azonban a vásárlástól számított hat hónap elteltét követően (tehát a két évből még hátralévő másfél éven
belül) jelentkező hiba esetén már a fogyasztónak kell bizonyítania, hogy a termék eleve rossz volt akkor is, amikor azt megvette.
Kötelező jótállás – mit is jelent?
Bizonyos tartós fogyasztási cikkek esetében (mint amilyenek például az elektronikai szórakoztató termékek, a számítástechnikai termékek, a távközlési eszközök, az elektromos robotgépek, háztartási eszközök, szerszámgépek, lámpák, órák, hangszerek, és a szőrméből készült
ruhaneműk) a kereskedőket az előzőeknél szigorúbb előírások terhelik.
Ekkor ugyanis a vásárlástól számítva nem hat hónapig, hanem legalább egy teljes évig a kereskedőnek kell bizonyítania azt, hogy a termékben jelentkező hiba oka a vásárlást követően keletkezett. Ezt hívjuk „jótállásnak”, amelynek vállalására tartós fogyasztási cikkeknél jogszabály kötelezi a vállalkozást. Ezeknél a termékeknél is fontos azonban, hogy csak akkor vonatkozik rájuk ez, ha eladási áruk a 10.000,- Ft-ot, vagy például szőrméknél az 50.000,- Ft-ot meghaladta.
Fontos változás, hogy ez a jövő évben megváltozik, de a még ebben az évben vásárolt termékekre a most ismertetett szabályokat kell alkalmazni jótállás érvényesítésekor.
Mit tegyenek a fogyasztók, ha gond adódik a termékkel?
Ha a fogyasztó jelzi (amit haladéktalanul, de legkésőbb a hiba észlelésétől számított két hónapon belül meg kell tennie) a vállalkozásnál, hogy a termék elromlott-tönkrement és ott azonnal nem oldódik meg a probléma, akkor a cégnek jegyzőkönyvet kell felvennie a minőségi kifogásról. Ebben fel kell tüntetnie a fogyasztó nevét és címét, a vásárlás és a hiba bejelentésének időpontját, a termék megnevezését és vételárát, a hiba leírását, a fogyasztó által megjelölt igényt, és a panasz orvoslásának módját. Nem árt tudni azt, hogy a felvett jegyzőkönyvből egy példány a fogyasztót illeti meg. Gyakori az is, hogy a vállalkozások vizsgálatra küldik el a terméket annak eldöntése érdekében, hogy a hiba oka a vásárlás előtt vagy utána következett be. Erre rendszerint akkor kerül sor, ha a termék hat hónapon belül ment tönkre (kötelező jótállás alá eső árucikk esetében egy éven belül), a cégek így teljesítik – vagy próbálják meg teljesíteni
– azt a bizonyítási kötelezettségüket, amelyről már szó esett korábban.
72 órás szabály, 3 napos visszavétel, 3 munkanapos csere – mi az igazság?
A fogyasztók körében máig él az a tévhit egy régebbi előírás miatt, hogy három napon (vagy hetvenkét órán) belül mindig vissza lehet vinni a terméket, még akkor is, ha az nem hibás. Ez a szabály viszont nem érvényes már. Ugyanakkor jó tudni, hogy létezik az említett, tartós fogyasztási cikkek esetében a három munkanapos cserére vonatkozó rendelkezés. Ez azt jelenti, hogy ha a fogyasztó tartós fogyasztási cikket vásárol, és az három munkanapon belül meghibásodik, úgy a kereskedő köteles rögtön kicserélni (kijavítás helyett) az adott terméket. Ez esetben pedig még arra sem hivatkozhat, hogy számára a kicserélés aránytalan többletköltséggel járna.
Végezetül a fentieken túl is egy két-apró jó tanács:
– Érdemes rászánni az időt a termékek egységárainak összevetésére, vagy ugyanazon termék nem akciós kiszerelésű változata árának összehasonlítására. Elképzelhető, hogy ezzel még többet tudunk spórolni!
– Tartós fogyasztási cikkek vásárlásakor győződjünk meg arról, hogy a számla vagy a jótállási jegy helyesen kitöltve átadásra került-e, illetve ezeket a dokumentumokat gondosan őrizzük meg a későbbi jogérvényesítés érdekében! Ha át sem adták a jótállási jegyet vagy ez megtörtént, csak rosszul állították azt ki, attól még ugyanúgy jár a jótállás és ekkor a blokkal érvényesíthetjük a fogyasztói jogokat!
– A nagyobb értékű tartós fogyasztási cikkeket lehetőleg minél hamarabb, de legkésőbb a vásárlást követően 3 munkanapon belül bontsuk ki és próbáljuk ki, hogy rendeltetésszerűen működik-e!
Ha vitáját nem tudta a fogyasztó a vállalkozással közvetlenül rendezni, akkor fordulhat a fogyasztóvédelmi társadalmi szervezetekhez, fogyasztóvédelmi hatósághoz, illetve a kereskedelmi és iparkamarákhoz, akik működtetik a békéltető testületeket.
Forrás: Fogyasztóvédelmi Egyesületek Országos Szövetsége
Oszd meg, hogy mások is értesülhessenek:
2021 Szeptemberi Hírnök Ajándékok!
Szeptemberi Hírnök Ajándékok Az ajándékok átvételéhez a kódokat HírM@il üzenetben, a Hírnök Magazinnal küldjük! Antikkuckó lakberendezés – Veresegyház – 5... A 2021 Szeptemberi Hírnök Ajándékok! bejegyzés először Hírnök Ajándék-én jelent meg.
2021 Júliusi Hírnök Ajándékok!
Júliusi HírM@il üzenetben, a Hírnök Magazinnal a következő ajándékokat lehet átvenni a kódokkal Antikkuckó lakberendezés – Veresegyház – 5 000... A 2021 Júliusi Hírnök Ajándékok! bejegyzés először Hírnök Ajándék-én jelent meg.
Júniusi HírM@il üzenetben, a Hírnök Magazinnal a következő ajándékokat lehet átvenni a kódokkal Nosztalgia Étterem – Kistarcsa – 10 000... A Júniusi Hírnök Ajándékok! bejegyzés először Hírnök Ajándék-én jelent meg.
Májusi HírM@il üzenetben, a Hírnök Magazinnal a következő ajándékokat lehet(ett) átvenni a kódokkal Nosztalgia Étterem – Kistarcsa – 10 000... A Májusi Hírnök Ajándékok! bejegyzés először Hírnök Ajándék-én jelent meg.
Ingyen reklámmal segítünk vállalkozásoknak!!!
Szállodák, éttermek, szépségszalonok, lakberendezési-, ruházati-, műszaki áruházak… és egyéb üzletek, szolgáltatók. Ingyen reklámmal segítünk, ha most korlátozva, vagy zárva az... A Ingyen reklámmal segítünk vállalkozásoknak!!! bejegyzés először Hírnök Ajándék-én jelent meg.
Rovatok Kategória kijelölése Állás  (1) Állati  (70) Autó teszt  (15) Budapest  (1) Bulvár – Sztárok, celebek  (53) Bűnügy  (27) Család, Gyermek  (223) Debreceni gyógyfürdő  (1) Egészség  (346) Egri gyógyfürdő  (1) Érdekesség  (411) Ezo  (17) Gasztro  (24) Gazdaság, Vállalkozás  (146) Gödöllő és…  (1) Gondolatok  (12) Gyógyfürdők  (3) Hajdúszoboszlói gyógyfürdő  (1) Harkányi Gyógyfürdő  (1) Hirdetés  (5) Hírnök  (27) Kiskunhalas termálfürdő  (1) Közlekedés, autó, motor  (206) Kultúra  (40) Mini-Krimi  (2) NAV hírek  (24) Oktatás  (24) Otthon, Ingatlan  (167) Programajánlat  (70) Sárvár gyógyvíz  (1) Siker Klub hírek  (1) Sikertörténetek  (6) Sport  (2) Szabadidő  (63) Szentendre és…  (2) Szigetvári gyógyvíz  (1) Tánc – YouTube  (4) Top  (222) Traffipax  (10) Tudomány, Technika  (94) Turizmus  (140) Veresegyház és…  (1) Vicces – YouTube  (4) Zene – YouTube  (25) Zsóry Gyógyvíz  (1)
Statisztika 2015. 07. 01-től
Mai látogatások: 3 888
Tegnapi látogatások: 6 966
Látogatások az elmúlt 7 napon: 41 310
Látogatások az elmúlt 30 napon: 139 184
Látogatások az elmúlt 365 napon: 2 686 594
Összes látogatás: 9 247 591
Honlap készítés – www.hml.hu
Nursing Essay Writing Services
Nursing Essay Writing Services
Nursing Essay Writing Services
Nursing Essay Writing Services
Nursing Essay Writing Services
bank Budapest bírság büntetés család dohányzás egészség ellenőrzés esküvő Európai Unió FÓT gyermek Gyorshajtás gyógyvíz Gödöllő hitel Hungaroring internet játék KISTARCSA Magyarország MOGYORÓD munka NÉBIH oktatás rendőrség sebességellenőrzés Sebességmérés statisztika szabálysértés Szallas.hu szauna SZÉP-kártya szálloda szállás születés szülő terápia turizmus utazás veresegyház véda védőoltás zsebpénz állás
Keresés a következőre: Keresés
Tájékoztató oldal a koronavírusról
ajtó ablak fót asztalos fót Autószerelő mogyoród autószerviz mogyoród autóvillamosság mogyoród beltéri falfestékek cement Dunakeszi Fót fót gyógyszertár fót kontaklencse fót napszemüveg fót optika fót patika fót somlyó fót szemüveg fót Vörösmarty tér gipszkarton gépi földmunka pest megye Göd Hőszigetelő Diszkont klímatöltés mogyoród Kül- kőműves mogyoród lazúr lépcső készítés mixer mixerbeton Mogyoród mogyoród ügyvéd murva otthonápolás parkettázás fót Perico Beton Pest megye pumix pumpás autó sóder Termény Táp vass optika Veresegyház Zsalukő Állateledel étel házhozszállítás
BM Országos Katasztrófavédelmi Főigazgatóság
Az ingyenes címjegyzék megjelenésben kizárólag a hivatalos(!), rövid Cégnév – Tevékenység – Cím – Telefonszám lehet. Csak a működés szerinti székhely, vagy telephely területén jelenhet meg! Kiadónk fenntartja a jogot az indok nélküli törlésre, amelyre többek között hibás, vagy ellenőrizhetetlen adat, olvasói visszajelzés, vagy egyéb ok alapján történik. Az ingyenes címjegyzékben történő adatfeltöltéssel, illetve az ÁSZF elfogadásával a HírM@il üzenetre is regisztrálás történik.
Playmobil játszóház - Biatorbágy
Nadovi autószervíz - Szentendre
Autó teszt Budapest Bulvár - Sztárok, celebek Bűnügy Család, Gyermek Debreceni gyógyfürdő Egri gyógyfürdő Egészség Ezo Gasztro Gazdaság, Vállalkozás Gondolatok Gyógyfürdők Gödöllő és... Hajdúszoboszlói gyógyfürdő Harkányi Gyógyfürdő Hirdetés Hírnök Kiskunhalas termálfürdő Kultúra Közlekedés, autó, motor Mini-Krimi NAV hírek Oktatás Otthon, Ingatlan Programajánlat Siker Klub hírek Sikertörténetek Sport Szabadidő Szentendre és... Szigetvári gyógyvíz Sárvár gyógyvíz Top Traffipax Tudomány, Technika Turizmus Tánc - YouTube Veresegyház és... Vicces - YouTube Zene - YouTube Zsóry Gyógyvíz Állati Állás Érdekesség
Hírnök Magazin - Hírportál - Címjegyzék - Média © 2022. All Rights Reserved.